stanford-oval/wikipedia huggingface dataset:
Fighter (elokuva)
Juoni

Srinagarissa, Jammussa ja Kashmirissa Azhar Akhtarin johtama terroristijärjestö aikoo hyökätä Intiaan, kohteenaan Intian ilmavoimien Srinagarin tukikohta.
Ryhmäkapteeni Rakesh ”Rocky” Jai Singh määrätään torjumaan uhkaa ja hän muodostaa joukkueen nimeltä ”Air Dragons”, joka koostuu taitavista hävittäjälentäjistä. Tiimiin kuuluvat lentueen johtajat Shamsher ”Patty” Pathania, Minal ”Minni” Rathore, Sartaj ”Taj” Gill, Basheer ”Bash” Khan ja Sukhdeep ”Sukhi” Singh. Harjoittelun aikana tiimin jäsenet lähentyvät ja Minnille syntyy romanttisia tunteita Pattya kohtaan. Pattya kuitenkin ahdistaa hänen oma menneisyytensä, kun hän menetti morsiamensa edellisen tehtävän aikana. Ryhmä saa tietää Akhtarin järjestämästä hyökkäyksestä CRPF:n sotilaita vastaan ​​Pulwamassa.
Vastauksena Intian ilmavoimat suunnittelevat yhdessä RAW-agentti Zareena Begumin kanssa vastahyökkäyksen Akhtarin tukikohtaan Balakotissa. Tehtävässä onnistumisesta huolimatta seuraukset aiheuttavat konfliktin Intian ja Pakistanin välille. Tämän seurauksena Pakistanin ilmavoimat käynnistävät kostohyökkäyksen Intian tukikohtaan. Rockyn käskyistä huolimatta Patty, Taj ja Bash ylittävät valvontalinjan. Pakistanin ilmavoimien lentäjät ampuvat alas Tajin ja Bashin koneen, mikä johtaa heidän vangitsemiseensa. Rocky poistaa Pattyn Air Dragons -joukkueesta tutkintatuomioistuimen jälkeen. Patty siirtyy työskentelemään lentokouluttajana ilmavoimien akatemiassa Hyderabadissa. Rocky paljastaa Minnille myös, että hän kantaa kaunaa Pattya kohtaan, koska tämä antoi morsiamensa Naina ”Enjay” Jai ​​Singhin (jonka paljastetaan olevan Rockyn nuorempi sisar) kuolla edellisessä pelastustehtävässä. AFA:ssa Patty auttaa lentokadettia Neha Joshia (joka käyttää myös samankaltaista kutsutunnusta NJ) laskeutumaan turvallisesti sen jälkeen, kun tämä oli panikoinut ja menettänyt koneensa hallinnan ensimmäisellä yksinlennolla. Hän tuntee lievää sovitusta autettuaan Nehaa ja kiinnittää erityistä huomiota tämän harjoitteluun.
Pakistanin hallitus ilmoittaa saattavansa Tajin ja Bashin turvallisesti takaisin Intiaan. Air Dragons -tiimi kokee kuitenkin järkytyksen, kun helikopteri, joka oli lähtenyt vastaanottamaan Tajin ja Bashin, palaa vain Bashin ruumiin kanssa. Sukhi kertoo Pattylle, että Akhtar murhasi raa’asti Bashin ja että hän on vanginnut vakavasti loukkaantuneen Tajin. Päätettyään pelastaa hänet, Patty ja Rocky uhmaavat käskyjä ja liittyvät salaiseen tehtävään. Ryhmä soluttautuu onnistuneesti vihollisen alueelle ja Patty pystyy pelastamaan Tajin ja tappamaan Akhtarin. Laskeutumisen jälkeen Patty ja Minni halaavat ja juhlivat voittoaan.
Näyttelijät

| 0 | 1 | 2 |
| --- | --- | --- |
|  Deepika Padukone  | … |  majuri Minal ”Minni” Rathore   |
|  Hrithik Roshan  | … |  majuri Shamsher ”Patty” Pathania   |
|  Anil Kapoor  | … |  eversti Rakesh Jai ”Rocky” Singh   |
|  Karan Singh Grover  | … |  majuri Sartaj ”Taj” Gill   |
|  Akshay Oberoi  | … |  majuri Basheer ”Bash” Khan   |
|  Baveen Singh  | … |  majuri Sukhdeep ”Sukhi” Singh   |
|  Rishabh Sawhney  | … |  Azhar Akhtar   |
|  Sanjeeda Sheikh  | … |  Saanchi Gill   |
|  Talat Aziz  | … |  herra Pathania   |
|  Sanjeev Jaiswal  | … |  Majeed Khan   |
|  Ashutosh Rana  | … |  Abhijeet Rathore   |
Soundtrack

Kaikki sävellykset Vishal-Shekhar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Sher Khul Gaye” | Kumaar, Mellow D | Vishal Dadlani, Shekhar Ravjiani, Benny Dayal, Shilpa Rao | 3.00 |  |  |  |  |  |
| 2. | ”Ishq Jaisa Kuch” | Kumaar, Mellow D | Vishal Dadlani, Shekhar Ravjiani, Shilpa Rao, Mellow D | 2.49 |  |  |  |  |  |
| 3. | ”Heer Aasmani” | Kumaar | Vishal Dadlani, Shekhar Ravjiani, B Praak | 3.24 |  |  |  |  |  |
| 4. | ”Dil Banaane Waaleya” | Kumaar | Arijit Singh, Jonita Gandhi, Vishal Dadlani, Sheykhar Ravjiani | 3.44 |  |  |  |  |  |
| 5. | ”Mitti” | Kumaar | Vishal Dadlani, Sheykhar Ravjiani | 3.34 |  |  |  |  |  |
| 6. | ”Dil Chah Raha Hai” | Kumaar | Vishal Mishra, Shilpa Rao, Vishal Dadlani, Sheykhar Ravjiani | 3.29 |  |  |  |  |  |
| 7. | ”Vande Mataram (The Fighter Anthem)” | Kumaar | Vishal Dadlani, Sheykhar Ravjiani, Vaibhav Gupta, Subhadeep Das Chowdhury, Dipan Mitra, Ukarsh Wankhede, Piyush Panwar, Obom Tangu | 2.38 |  |  |  |  |  |
| 8. | ”Mitti” (Suresh Wadkar Version)  | Kumaar | Suresh Wadkar, Vishal Dadlani, Sheykhar Ravjiani | 3.33 |  |  |  |  |  |
Aiheesta muualla

Fighter Internet Movie Databasessa (englanniksi)
Fighter AllMoviessa. (englanniksi)
Murto

Wikisanakirjassa on tähän liittyvä sananselitys: .
Murto voi tarkoittaa ainakin seuraavia:
Yleisesti

murtovarkaus
Sukunimenä

Emil Murto (1874–1937), SDP:n kansanedustaja
Emmi Murto (1878–1966), työväenliikkeen vaikuttaja ja kunnallispoliitikko, Emil Murron puoliso
Hemmo Murto-Unkila (s. 1967), kirjailija
Iida Murto (s. 1998), lentopalloilija
Janne Murto (s. 1964), jazzmuusikko
Johan Anders Murto (1884–1943), lääkäri ja valtion seerumilaboratorion ja Pasteur-laitoksen johtaja
Juhani Murto (1935–2016), kemisti ja Helsingin yliopiston professori
Kaarlo Murto (s. 1948), diplomaatti
Katarina Murto (s. 1971), Opetusalan Ammattijärjestö OAJ:n puheenjohtaja
Liisa Murto, Pakolaisneuvonta ry:n toiminnanjohtaja
Matti Murto (1949–2013), jääkiekkoilija
Matti Murto (s. 1947), säveltäjä
Matti Murto (s. 1964), agronomi ja yritysjohtaja
Olavi Murto (1911–1971), diplomaatti
Onni Murto (1895–1984), jääkärivänrikki
Pauli Murto, taloustieteen professori
Risto Murto (s. 1963), työeläkeyhtiö Varman toimitusjohtaja
Seppo Murto (s. 1955), kuoronjohtaja ja kapellimestari
Soja Murto-Hartikainen (s. 1975), kansallispukujen valmistaja
Tommi Murto (s. 1977), pesäpalloilija
Wilma Murto (s. 1998), seiväshyppääjä
Yrjö Murto (1899–1963), SKDL:n kansanedustaja, ministeri ja ammattiyhdistysjohtaja
Yrjö A. Murto (1907–1993), kauppias, yrittäjä ja yritysjohtaja, kauppaneuvos.
Paikannimenä

Murto, kylä Isossakyrössä
Murto, osa-alue ja kylä Kangasalla
Murto, kylä Lohjan Karjalohjalla
Murto, kylä Huittisissa entisen Vampulan kunnan alueella
Murto, kylä Humppilassa
Murto, kylä Mouhijärvellä
Murto, kylä Pornaisissa
Murto, kylä ja taajama Tyrnävällä
Murto, osa-alue Kempeleen Ketolanperän kylässä.
Muita merkityksiä

Murto (1917–1936), suomalainen ravihevonen, ravikuningas 1926 ja 1929.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murto”, voi hakea sivunnimihaulla, laajalla sivunnimihaulla tai tekstihaulla.
Carl Frölich

Carl Frölich (1680–1754) oli ruotsalainen eversti ja kreivi. Hän oli Pohjanmaan maaherra 1734–1739, ja hänet tunnetaan talouselämän kehittäjänä. Vuosina 1739–1743 hän oli Turun hovioikeuden presidentti, ja sen jälkeen Svean hovioikeuden presidentti.
Hänen isänsä oli Riian kuvernööri, Tarton hovioikeuden presidentti Carl Gustaf Frölich.
AC Monza

Associazione Calcio Monza on italialainen, vuonna 1912 perustettu jalkapalloseura, jonka kotipaikka on Lombardiassa sijaitseva Monza. Se pelaa kaudella 2022-2023 Italian korkeimmalla sarjatasolla Serie A:ssa, jonne se nousi ensimmäistä kertaa historiassaan vuonna 2022.
Liisa Tavi

Liisa Tavi Martinlaakson lukion äitienpäiväjuhlassa 1981.
Liisa Kaarina Tavi (12. toukokuuta 1956 Tohmajärvi – heinäkuu 2023) oli suomalainen laulaja ja lauluntekijä.
Ura

Jo pienestä eri tilaisuuksissa laulanut Liisa Tavi kävi keskikoulun ja opiskeli vuoden verran musiikkiopistossa Joensuussa. Laulajanura lähti liikkeelle poliittisen laululiikkeen parista.  Sosialistiseen nuorisoliittoon kuulunut Tavi osallistui vuonna 1976 Kotkan Kuutsalossa pidetylle kesäleirille, jossa säveltäjä Kaj Chydenius ja tuottaja Pekka Aarnio sattuivat kuulemaan hänen lauluesityksiään. Chydenius ja Aarnio tiesivät Sinikka Sokan olevan jäämässä pois Agit Prop -yhtyeestä ja kutsuivat Tavin koelauluun. Tavi kiinnitettiin Sokan tilalle yhtyeeseen saman vuoden syksyllä.
Kesällä 1979 Tavi teki läpimurtonsa, kun hänen Henrik Otto Donnerin perustamalla Ponsi-levymerkillä julkaistu esikoissinglensä ”Lasta ei saa tukuttaa” voitti television Levyraadin. Kappale oli Tavin säveltämä ja Pelle Miljoonan sanoittama. Hän levytti myös Kollaa kestää -yhtyeen kappaleen ”Jäähyväiset aseille” (1981).
Tavin tuotannossa toistuu usein teemana kannanotot inhimillisyyden puolesta. Tekstejä ovat tehneet Tavin itsensä lisäksi muun muassa Pelle Miljoona, Anki Lindqvist, Liisa Ryömä, Kari Peitsamo, Pentti Saaritsa, Tommy Tabermann, Hector ja Pekka Tegelman. Violeta Parran tuotannosta Jaana Lappo käänsi suomeksi kappaleet ”Elämälle kiitos” ja ”Kun palaan nuoruuteeni”. Tavi on esittänyt ja levyttänyt suomeksi myös monia brasilialaisen Chico Buarquen lauluja.
Liisa Tavi osallistui Suomen euroviisukarsintoihin vuonna 1980 kappaleella ”Nopea talven valo”, jonka oli säveltänyt hänen silloinen aviomiehensä Pekka Tegelman.
Liisa Tavi myös sävelsi ja sanoitti omaa tuotantoaan. Joissakin lauluissa sekä sävel että sanat ovat artistin omat, kuten kappaleissa ”Ihmeiden aika”, ”Levoton taival”, ”Onneton vai onnellisin”, ”Suojele itseäs” ja ”Vuokses uskallan”. Kappaleet löytyvät levyltä Ihmeiden aika, jonka Helsingin Sanomien kulttuuritoimitus valitsi vuoden 1994 parhaiden levyjen joukkoon.
1990-luvun lopulla Liisa Tavi matkusti Brasiliaan esiintymään ja keräämään aineistoa uutta levyä varten. Vuonna 2002 ilmestyi viimeiseksi jäänyt levy Vaeltava sydän, joka koostuu brasilialaisesta musiikista ja on bossanovan sävyttämä kokonaisuus. Levyllä vierailivat Tavin duettopareina Anneli Saaristo ja Otto Donner, joka myös tuotti levyn. Levyn julkaisun jälkeen Tavi vetäytyi julkisuudesta lähes 20 vuodeksi.
Tavi oli taustalaulajana Rauli Badding Somerjoen kappaleella ”Tähdet tähdet”.
Tavi sai valtion taiteilijaeläkkeen keväällä 2008.
Yksityiselämä

Liisa Tavilla oli avioliitosta Pekka Tegelmanin kanssa vuosina 1984 ja 1987 syntyneet tytär ja poika. Tavin ja Tegelmanin avioliitto päättyi eroon vuonna 1990.
Vuonna 2021 tehdyssä haastattelussa Tavi kertoi kärsivänsä kaksisuuntaisesta mielialahäiriöstä.
Karjalainen-lehti kertoi 10. heinäkuuta 2023 Tavin kuolleen äkillisesti edellisenä viikonloppuna Joensuussa.
Albumit

Liisa Tavi (1979)
Sankareiden illat (1980)
Palavat ikkunat (1981)
Naamiot (1984)
Niin se käy (1986)
Miten enkeleitä vietellään (Monna Kamun ja Anneli Saariston kanssa, 1989)
Ihmeiden aika (1994)
Elämälle kiitos – Lauluja vuosilta 1979–1994 (1998)
Vaeltava sydän (2002)
Aiheesta muualla

Liisa Tavin esitystuotanto Suomen äänitearkistossa (1901–1999)
Liisa Tavin sävellystuotanto Suomen äänitearkistossa (1901–1999)
Liisa Tavin sanoitustuotanto Suomen äänitearkistossa (1901–1999)
Ylen Elävä arkisto: Kenen joukoissa seisot (Agit-Prop)
Liisa Tavi - unelmista tinkimättä (Selvis 3/99)
Johanna Kustannuksen Tavi-sivu, Internet Archive 25.10.2011
Ylen Elävä arkisto: Liisa Tavi laulaa
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Elonet  Yle
Huopavoikeltano

| Huopavoikeltano |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Voikeltanot Pilosella
Lajiryhmä::  Huopakeltanot Pilosella Pilosellina -ryhmä
Laji::  officinarum
Kaksiosainen nimi
 Pilosella officinarum  F. W. Schultz & Sch. Bip. 
Katso myös
   Huopavoikeltano Wikispeciesissä   Huopavoikeltano Commonsissa 
Infobox OKNimi-testi OK: 
Huopavoikeltano eli huopakeltano (Pilosella officinarum, syn. Hieracium pilosella) on keltakukkainen asterikasvien heimoon kuuluva kasvilaji tai hieman toisistaan eroavien pikkulajien ryhmä.
Ulkonäkö

Huopakeltanon lehdet kasvavat ruusukkeena tiiviisti maata vasten, ja osa niistä saattaa talvehtia lumen alla. Lehden alapinta on valkean, huopaa muistuttavan nukkakarvoituksen peitossa. Lehtien keskeltä nousee 5–25 cm korkea kukkavana, jonka päähän tulee vaaleankeltainen, voikukkaa muistuttava, mutta sirompi mykerökukinto. Hedelmävaiheessa mykerökukinto muuttuu hahtuvapalloksi.
Kasvupaikka

Huopakeltano kasvaa paahteisen kuivilla paikoilla melko vähäravinteisessa maassa, kuten hiekkakedoilla, sorakuopilla, metsien ahomaisilla reunuksilla, tien- ja pellonpientareilla, pihojen matalilla ja kuivilla töyräillä tai kallionkupeilla.
Levinneisyys

Suomessa huopakeltanoa tavataan Etelä- ja Keski-Suomessa.
Käyttö

Kuivatulla huopakeltanolla on lääkitty silmäsairauksia, maksavaivoja, ripulia, suolitulehdusta, malariaa ja nenäverenvuotoa. Tieteellinen nimi officinarum tarkoittaa rohtoa.
Aiheesta muualla

Kasviatlas: Huopavoikeltanon levinneisyys Suomessa
Pohjolan kasvien pauloissa: Pilosella pilosellina -ryhmä - huopavoikeltanot
| --- | --- |
Taksonitunnisteet:  Wikidata: Q15593797  Wikispecies: Pilosella officinarum  APDB: 241418  APNI: 148485  CoL: 4HV2W  EoL: 400511  EUNIS: 157681  FoAO2: Pilosella officinarum  GBIF: 9458333  GRIN: 409976  iNaturalist: 402509  IPNI: 77133566-1  NBN: NHMSYS0000461280  NCBI: 221204  NSWFlora: Pilosella~officinarum  NZOR: a4bc512c-2025-45f9-b76f-330ed245d106  NZPCN: 4047  Open Tree of Life: 752654  PfaF: Pilosella officinarum  PFI: 6391  Plant List: gcc-25499  POWO: urn:lsid:ipni.org:names:77133566-1  RHS: 101435  Tropicos: 2717652  VASCAN: 3229  VicFlora: aad81030-c373-4c7e-afe3-c4944bf17207  WFO: wfo-0000068649  Laji.fi: MX.39959
Alanyaspor

| Alanyaspor |
| --- | --- |
Koko nimi:  Alanyaspor
Perustettu:  1948
Kaupunki:  Alanya
Kenttä:  Bahçeşehir Okulları Stadyumu
– kapasiteetti:  15 000
Sarja:  Turkin Superliiga
Puheenjohtaja:  Hasan Çavuşoğlu
Päävalmentaja:  Ersun Yanal
Infobox OKNimi-testi OK: 
Alanyaspor on jalkapalloseura Alanyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.
Uinnin lyhyen radan maailmanmestaruuskilpailut 2024

Uinnin lyhyen radan maailmanmestaruuskilpailut 2024 järjestettiin Budapestissa, Unkarissa 10.–15. joulukuuta 2024. Kilpailuohjelmaan kuului 45 ratauintilajia, joista miesten lajeja oli 21, naisten lajeja 21 ja sekajoukkueiden viestejä kolme. Kisoissa tehtiin 30 maailmanennätystä. Kisojen menestynein maa oli 18 kultamitalia voittanut Yhdysvallat. Kanada voitti neljä kultamitalia. Mukaan hyväksyttiin neutraaleina urheilijoina ilman maatunnuksia useita venäläisiä ja valkovenäläisiä uimareita.
The Matrix Reloaded

| The Matrix Reloaded |
| --- | --- |

Ohjaaja:  Wachowskin sisarukset
Käsikirjoittaja:  Wachowskin sisarukset
Tuottaja:  Joel Silver Wachowskin sisarukset
Säveltäjä:  Don Davis
Kuvaaja:  Bill Pope
Leikkaaja:  Zach Staenberg
Pukusuunnittelija:  Kym Barrett
Pääosat:  Keanu Reeves Laurence Fishburne Carrie-Anne Moss Hugo Weaving
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Village Roadshow Pictures
Levittäjä:  Warner Bros. InterCom Netflix HBO Max
Ensi-ilta:   2003-05-1515. toukokuuta 2003 (Yhdysvallat)  2003-05-2121. toukokuuta 2003 (Suomi)  
Kesto:  138 minuuttia
Alkuperäiskieli:  englanti
Budjetti:  150 miljoonaa dollaria
Tuotto:  742,1 miljoonaa dollaria
Edeltäjä:  Matrix (elokuva)
Seuraaja:  The Matrix Revolutions
Aiheesta muualla
IMDb 
Elonet
AllMovie
Infobox OKNimi-testi OK: 
The Matrix Reloaded on 15. toukokuuta 2003 ilmestynyt yhdysvaltalainen tieteiselokuva, jonka ohjasivat ja käsikirjoittivat Wachowskin sisarukset. Sen pääosissa esiintyvät Keanu Reeves, Laurence Fishburne, Carrie-Anne Moss ja Hugo Weaving. The Matrix Reloaded on toinen osa Matrix-elokuvasarjassa. Kolmas osa on nimeltään The Matrix Revolutions.
Juoni

Neolla ja muilla kapinallisilla on arviolta 72 tuntia aikaa pelastaa Siionin kaupunki ennen kuin se tuhoutuu vihollishyökkäyksessä. Samalla Neon pitäisi suojella Trinityä tälle ennustetulta synkältä kohtalolta.
Näyttelijät

| 0 | 1 | 2 |
| --- | --- | --- |
|  Keanu Reeves  | … |  Neo   |
|  Laurence Fishburne  | … |  Morpheus   |
|  Carrie-Anne Moss  | … |  Trinity   |
|  Hugo Weaving  | … |  Smith   |
|  Jada Pinkett Smith  | … |  Niobe   |
|  Harold Perrineau Jr.  | … |  Link   |
|  Randall Duk Kim  | … |  Avaimentekijä   |
|  Gloria Foster  | … |  Oraakkeli   |
|  Monica Bellucci  | … |  Persephone   |
|  Lambert Wilson  | … |  The Merovingian   |
Aiheesta muualla

Virallinen kotisivusto (englanniksi)
Tyyne ja Martta

| Tyyne ja Martta> Tiedot |
| --- | --- |
Toiminnassa:  2007–2013
Tyylilaji:  huumorimusiikki
Kotipaikka:  Juupajoki
Laulukieli:  suomi
Jäsenet:  Minna Mänty-Sorvari, laulu   Tarja Jykylä, laulu  
Levy-yhtiö:  Poptori Oy, 2008-  
Aiheesta muualla

Infobox OKNimi-testi OK: 
Tyyne ja Martta oli vuonna 2007 perustettu suomalainen huumorimusiikkia esittävä duo. Tyyne ja Martta -duo tunnettiin erityisesti debyyttisinkustaan Kuumat aallot ja esikoisalbumistaan On nainen kaunis ihiminen.
Historia

Tyyne ja Martta -duon perustivat Tampereella 2007 Minna Mänty-Sorvari ja Tarja Jykylä. Duon 'tarina' on, että Tyyne ja Martta ovat iäkkäitä naisia, joiden täytyy kerätä keikkailulla rahaa yksityiseen suonikohjuhoitoon. Ensimmäinen keikka tehtiin elokuussa 2007 ja duo sai levytyssopimuksen vuonna 2008.
Ensimmäisen sinkkunsa duo julkaisi alkuvuodesta 2008. Single kantaa nimeä Kuumat aallot.
Toukokuussa 2010 duo julkaisi esikoisalbuminsa On nainen kaunis ihiminen. Levy myi elokuuhun mennessä kultaa ja myöhemmin syksyllä platinaa.lähde?
Toukokuussa 2011 duo julkaisi toisen albuminsa, joka kantaa nimeä Ryppyrasvaa. Tämäkin teos on myynyt kultaa eli yli 10 000 kappaletta.lähde?
Heinä-elokuun vaihteessa 2013 duo ilmoitti Facebook-sivullaan lopettavansa toimintansa. Päivitys kuitenkin päättyi sanoihin kampäkkiä orotellessa.
Jäsenet

Minna Mänty-Sorvari – laulu
Tarja Jykylä – laulu (ja tanssi)
Diskografia > Studioalbumit

On nainen kaunis ihiminen (2010)
Ryppyrasvaa (2011)
Diskografia > Singlet

Kuumat aallot (2008)
Kuumakymppinen (2008)
Jenkkakahavat (2010)
Naisten Kakkonen

| Naisten Kakkonen |
| --- | --- |

Laji:  jalkapallo
Maa(t):   Suomi
Sarjataso:  3.
Ylempi taso:  Ykkönen
Alempi taso:  Kolmonen
Naisten Kakkonen  on Suomen naisten jalkapalloilun kolmanneksi korkein sarjataso. Sarja on jaettu kolmeen 10 joukkueen lohkoon. Sarjaa on pelattu vuodesta 1984 lähtien ja aluksi sarjan nimi oli "Naisten aluesarja".
Sarjajärjestelmä 2022

Naisten Kakkonen pelataan kaksinkertaisena sarjana kolmessa lohkossa. Lohkovoittajat ja paras toiseksi sijoittunut joukkue karsivat kahdesta paikasta Naisten Ykköseen kaudelle 2023.
Joukkueet kaudella 2022

Joukkueet
EBK Espoo
EPS Espoo
Esse IK Ähtävä, Pedersöre
FC Espoo
FC Hertta Joensuu
FC Honka/2 Espoo
FC KTP Kotka
FC Kuusysi Lahti
FC OTP Oulu
FC United Pietarsaari
FCFJ Porvoo
GBK Kokkola
HauPa Haukipudas, Oulu
HIFK Helsinki
HJK/2 Helsinki
Härmä Hämeenlinna
JyPK/2 Jyväskylä
KaaPo Kaarina
Kanu Kauhava
Lieto
MuSa Pori
PEPO Lappeenranta
RoPS/2 Rovaniemi
SeMi Seinäjoki
TKT Tampere
ToU Toivala, Siilinjärvi
TPS/2 Turku
TPV Tampere
TuWe Turku
VIFK/2 Vaasa
Opus (äänenpakkaus)

| Opus |
| --- | --- |

 Kuvakaappaus, jossa libopus näyttää opus-tiedoston tietoja.
Tiedoston tyyppi:  audio
Säilöjä:  Ogg, Matroska, WebM
Avoimuus:  kyllä
Verkkosivusto:  https://opus-codec.org/
Opus on häviöllinen, lisenssimaksuton ja avoin äänenpakkausmenetelmä, jonka on kehittänyt Xiph.org -säätiö ja standardoinut IETF. Se on esitetty vuonna 2012.
Ominaisuudet

Opus on suunniteltu toimimaan tehokkaasti sekä puheen ja muiden yleisten äänisovellusten kanssa. Samalla se on suunniteltu reaaliaikaisen viestinnän vaatimaa pientä viivettä varten. Formaatti on toteutettu tavalla, joka mahdollistaa sen käytön hitaissa sulautetuissa järjestelmissä.
Opus korvaa avoimet Vorbis ja Speex-formaatit. Sokkotestit ovat vahvistaneet Opuksen tuottavan parempaa äänenlaatua alhaisilla tiedonsiirtonopeuksilla, kuin mikään muu formaatti, mukaan lukien MP3, AAC ja HE-AAC.
Opus on vapaasti saatava määrittely, joka on julkaistu BSD-lisenssillä ja kaikki formaattia koskevat patentit ovat lisensoituja maksuttomasti.
Esimerkkejä tuetuista alustoista

Opus on IETF:n vuonna 2012 esittämä standardi, joka muutaman vuoden sisällä sai laajaa tukea eri alustoilla ja sovelluksissa.
Esimerkkejä tuetuista alustoista > Verkkoselaimet

Opuksen roolia osana WebRTC -rajapintaa selittänee koodekin laaja tuki verrattuna aikaisempaan avoimeen Vorbis-formaattiin. Sekä Mozilla Firefox että Google Chrome tukevat formaattia. Googlen selaimen pohjana toimiva Chromium sekä muut Chromiumin Blink-moottoriin pohjautuvat selaimet, kuten Opera, tukevat Opusta. Microsoftin vanha selaintuote Internet Explorer ei suoraan tue Opusta, toisin kuin yhtiön uudempi selain Edge. Applen Safari-selain tukee Opusta, alkaen vuonna 2017 julkaistuista iOS 11 ja MacOS High Sierra -käyttöjärjestelmistä.
Pelkästään Youtuben WebM-tuen myötä suuri osa web-käyttäjistä käyttää Opusta päivittäin.
Esimerkkejä tuetuista alustoista > IP-puhe

Monet SIP-asiakasohjelmat ja muut VoIP-järjestelmät käyttävät Opusta puheluiden äänen välittämiseen. Näihin kuuluvat muun muassa Acrobis Softphone, Bria X-Lite, CSipSimple (lisukkeen avulla), Empathy (GStreamerin kautta), Jitsi, Tuenti, Line2, Linphone, Phoner ja PhonerLite, Mumble, Skype, Discord sekä TeamSpeak 3. Myös Sony PlayStation hyödyntää Opusta.
Liittyvät standardit

RFC 5334: Ogg Media Types
RFC 6716: Definition of the Opus Audio Codec
RFC 7845: Ogg Encapsulation for the Opus Audio Codec
RFC 8251: Updates to the Opus Audio Codec
RFC 8486: Ambisonics in an Ogg Opus Container
Aiheesta muualla

Kuvia tai muita tiedostoja aiheesta Opus (äänenpakkaus) Wikimedia Commonsissa
Xiph.org
| --- | --- |
Ogg-projekti:  Vorbis  FLAC  SPEEX  CELT  Tremor  Opus  Theora  Tarkin  OggMNG  Daala  CMML  Writ 
Muuta:  cdparanoia  Icecast  Ices  XSPF
Kayserispor

Kayseri Spor Kulübü on jalkapalloseura Kayserin kaupungista. Seura pelaa kaudella 2024–2025 Turkin korkeimmalla sarjatasolla Turkin Superliigassa.
Paha perhe

| Paha perhe |
| --- | --- |
 Elokuvan juliste.
Ohjaaja:  Aleksi Salmenperä
Käsikirjoittaja:  Aleksi Salmenperä
Tuottaja:  Aki Kaurismäki
Säveltäjä:  Ville Anselmi Tanttu
Kuvaaja:  Tuomo Hutri
Leikkaaja:  Samu Heikkilä
Lavastaja:  Markku Pätilä
Pääosat:  Ville Virtanen Lauri Tilkanen Pihla Viitala
Valmistustiedot
Valmistusmaa:   Suomi
Tuotantoyhtiö:  Sputnik Oy
Levittäjä:  Sandrew Metronome
Ensi-ilta:  29. tammikuuta 2010
Kesto:  95 min.
Alkuperäiskieli:  suomi
Budjetti:  1 600 000 €
Tuotto:  127 972 €
Katsojat:  15 818
Aiheesta muualla
IMDb 
Elonet
AllMovie
Infobox OKNimi-testi OK: 
Paha perhe on suomalainen Aleksi Salmenperän ohjaama ja käsikirjoittama tragikomedia-draamaelokuva. Elokuva sai ensi-iltansa elokuvateattereissa 29. tammikuuta 2010.
Elokuvan on tuottanut Aki Kaurismäki ja Sputnik Oy.
Juoni

Käräjätuomari Mikael Lindgrenin uusperheeseen kuuluu edellisessä avioliitossa syntynyt 18-vuotias poika Dani, uusi vaimo Laura ja heidän pieni poikansa Milo. Mikaelin ex-vaimo on muuttanut Kööpenhaminaan heidän yhteisen tyttärensä Tildan kanssa vuosia aiemmin.
Elokuvan alussa perhe saa kuulla Mikaelin ex-vaimon ja Danin äidin kuolleen. Tilda saapuu Suomeen ja muuttaa asumaan Mikaelin perheen luokse. Dani ja Tilda tutustuvat toisiinsa ja alkavat viettää aikaa yhdessä. Sukulaismies vihjaa Mikaelille sisarusten viihtyvän toistensa seurassa liiankin hyvin ja epäilee, että heillä on suhde. Mikael päättää puuttua lastensa elämään hyvin aikein mutta ryhtyy liiankin ylisuojelevaksi surkuhupaisin seurauksin.
Näyttelijät

| 0 | 1 | 2 |
| --- | --- | --- |
|  Ville Virtanen  | … |  Mikael   |
|  Lauri Tilkanen  | … |  Dani   |
|  Pihla Viitala  | … |  Tilda   |
|  Vera Kiiskinen  | … |  Laura   |
|  Niki Seppälä  | … |  Milo   |
|  Ismo Kallio  | … |  Jaan   |
|  Tomi Salmela  | … |  Kari   |